
ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. οικ. Ε.Π.Α. 368 

Έγκριση τμήματος πολεοδομικής μελέτης αναθεώρησης του εγκεκρι¬ 
μένου σχεδίου της πόλης ΒΕΡΟΙΑΣ, Ν. Ημαθίας. 

Ο ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. Τις διατάξεις του Ν. 1337/1983 (ΦΕΚ 33Α) όπως τροποποιή¬ 
θηκε με το Ν. 1512/1985 (ΦΕΚ 4Α) και ειδικότερα τα άρθρα 6 (παρ. 
1, 4, 5 και 6), 7 (παρ. 1, 2 και 4), 42 (παρ. 5). 

2. Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3,9, 11, 
29 και 70. 

3. Τις διατάξεις του Ν. 1577/1985 (ΦΕΚ 210 Α) και ειδικότερα τα 
άρθρα 6, 7, 8, 9 και 29. 

4. Τις διατάξεις του Ν. 651/1977 (ΦΕΚ 207 Α) και ειδικότερα το 
άρθρο 12 παρ. Ια, όπως συμπληρώθηκε με την παράγραφο 5 του άρ¬ 
θρου 3 του Ν. 1577/85. 

5. Τις διατάξεις του Ν. 1558/1985 (ΦΕΚ 137 Α) και ειδικότερα το 
άρθρο 23 παράγραφο 1. 

6. Τις διατάξεις του Α.Ν. 314/1968 (ΦΕΚ 47 Α) όπως αντικατα- 
στάθηκε με το Ν.Δ. 1018/1971 (ΦΕΚ 220 Α) και συμπληρώθηκε με 
την παράγραφο 2 του άρθρου 33 του Ν. 1377/83 (ΦΕΚ 33 Α) και στη 
συνέχεια αντικαταστάθηκε με την παρ. 15 τοΰ άρθρου 8 του Ν. 1512/ 
1985 και την παρ. 3 του άρθρου 34 του Ν. 1577/1985. 

7. Τις διατάξεις του Π. Δ/τος 183/1986 (ΦΕΚ 70 Α). 

8. Την υπ’ αριθ. Γ. 34992/1436/14.5.1986 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων «Έγκριση Γενι¬ 
κού Πολεοδομικού Σχεδίου του Δήμου Βέροιας Ν. Ημαθίας» (ΦΕΚ 
865/Δ). 

9. Τις υπ’ αριθ. 499, 299, 303, 302, 301, 300, 289, 291, 503, 

504, 505, 537, 295, 296, 294, 512, 298, 297, 502, 171, 506, 
480, 292, 293, 290, 276, 277, 278, 515, 288, 511, 241, 275 του 
1987 αποφάσεις του Δημοτικού Συμβουλίου της Βέροιας με τις οποίες 
γνωμοδοτεί επί συγκεκριμένων ενστάσεων που υποβλήθηκαν κατά της 
πολεοδομικής μελέτης. ι 

10. Τη γνωμοδότηση του Συμβουλίου Χωροταξίας, Οικισμού και 
Περιβάλλοντος του Νομού Ημαθίας, όπως φαίνεται στο 13ο πρακτικό 
της 10.9.1987. 

11. Τις ενστάσεις που υποβλήθηκαν κατά του τμήματος της πολεο¬ 
δομικής μελέτης αναθεώρησης που εγκρίνεται με την παρούσα απόφαση 
(33). 

12. Το γεγονός ότι τηρήθηκε η πρέπουσα διαδικασία ανάρτησης, δη¬ 
μοσίευσης κ.λπ, της μελέτης, όπως ορίζεται από το Νόμο, αποφασί¬ 
ζουμε: 

Άρθρο 1. 

Εγκρίνεται η αναθεώρηση τμήματος του εγκεκριμένου ρυμοτομικού 
σχεδίου της πόλης της Βέροιας που εγκρίθηκε με το από 22.2.1974 Π. 
Δ/γμα (ΦΕΚ 120Δ/6.5.74) στο οποίο περιλαμβάνονται οι πολεοδομι- 
κές ενότητες 14, 15, 16, 17 και προσδιορίζεται στα σχετικά πέντε (5) 


χρωματισμένα πρωτότυπα διαγράμματα σε κλίμακα 1:1.000 που θεω¬ 
ρήθηκαν από την Προϊσταμένη του ΤΠ - ΠΕ και συνοπτικά τους αντί¬ 
τυπα δημοσιεύονται με την παρούσα απόφαση, με τον καθορισμό οικο¬ 
δομήσιμων χώρων, οδών, πεζοδρόμων, κοινοχρήστων χώρων, χώρων 
πρασίνου, στάθμευσης αυτοκινήτων, πλατειών, πολιτιστικών κέντρων, 
δημοτικών σχολείων, χώρου, βρεφονηπιακού σταθμού, νηπιαγωγείου, 
παιδικής χαράς, διοικητηρίου, δικαστικού μεγάρου, ιερού ναού, όπως οι 
ρυθμίσεις αυτές φαίνονται στα σχετικά διαγράμματα. 

Άρθρο 2. 

Εγκρίνεται ο πολεοδομικός κανονισμός και καθορίζονται οι όροι δό¬ 
μησης του τμήματος της πόλης της Βέροιας του οποίου το εγκεκριμένο 
ρυμοτομικό σχέδιο αναθεωρείται με το άρθρο 1 της παρούσας απόφα- 
σης. 

Άρθρο 3. 

1. Στους οικοδομήσιμους χώρους που χαρακτηρίζονται με στοιχείο 
ΟΤΑ επιτρέπονται χρήσεις αμιγούς κατοικίας, σύμφωνα με το άρθρο 2 
του από 3/6.3.1987 Π. Δ/τος (ΦΕΚ 166 Δ) καθώς και οι χρήσεις: 
χώροι συνάθροισης κοινού, κτίρια περίθαλψης. 

2. Στους οικοδομήσιμους χώρους που χαρακτηρίζονται με στοιχείο 
ΟΤΓ επιτρέπονται χρήσεις γενικής κατοικίας σύμφωνα με το άρθρο 3 
του παραπάνω Π. Δ/τος με προσθήκη των χρήσεων: χώροι συνάθροι¬ 
σης κοινού και κτίρια περίθαλψης. 

Άρθρο 4. 

Στο πρόσωπο των οικοπέδων οικοδομημένων ή όχι επιβάλλεται προ¬ 
κήπιο πλάτους 25, 3, 4, 5, 6μ. όπως φαίνονται στα σχετικά διαγράμ¬ 
ματα. 

Άρθρο 5. 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων κατά τομείς, όπως αυτοί φαί¬ 
νονται στα ίδια διαγράμματα, ως εξής: 

Α.' Τομείς συντελεστών δόμησης. 

1. Τομέας III. Συντελεστής δόμησης 1.2. 

2. Τομέας IV. Συντελεστής δόμησης 0.8. 

Β. Τομείς ειδικών όρων και περιορισμών δόμησης. 

1. Τομέας Δ'. 

- Αρτιότητα: α) Ελάχιστο μήκος προσώπου δέκα πέντε (15) μέτρα, 

Ελάχιστο εμβαδό τετρακόσια (400) τετρ. μέτρα. 

β) Κατά παρέκκλιση της προηγούμενης παραγράφου θεωρούνται άρ¬ 
τια: 

ι) Τα οικόπεδα τα οποία κατά την 9.6.1973 είχαν ελάχιστο μήκος 
προσώπου οκτώ (8) μέτρα και ελάχιστο εμβαδό διακόσια (200) τετρ. 
μέτρα. 

ιι) Τα οικόπεδα που πληρούν τις προϋποθέσεις των άρθρων 25 του 
Ν.1337/1983 και του άρθρου 6 του Ν.1577/1985, 

- Μέγιστο ποσοστό κάλυψης των οικοπέδων εβδομήντα τοις εκατό 
(70%) της επιφάνειάς τους με ανάλογη ισχύ του άρθρου 14 του 
Ν.1577/1985. 

- Μέγιστο επιτρεπόμενο ύψος κτιρίων δέκα τέσσερα (14) μέτρα. 

- Επιβάλλεται η κατασκευή στέγης Ελληνικού τύπου με ύψος το 
πολύ 2.00 μέτρα πάνω από το επιτρεπόμενο ύψος των κτιρίων και 

κλίση που δεν θα ξεπερνά το 30%. Η μη κατασκευή στέγης και οποια¬ 
δήποτε παρέκκλιση της προηγούμενης παραγράφου επιτρέπεται μόνο 
μετά από σύμφωνη γνώμη της αρμόδιας Επιτροπής Πολεοδομικού και 
Αρχιτεκτονικού Ελέγχου. 

- Απαγορεύεται η κατασκευή κτιρίων επί υποστηλωμάτων (ΡΙΕΟ 

τΐδ). 

2. Τομέας Ε. 

- Αρτιότητα: α) Ελάχιστο μήκος προσώπου δέκα πέντε (15) μέτρα, 
Ελάχιστο εμβαδό τετρακόσια (400) τετρ. μέτρα. 

β) Κατά παρέκκλιση της προηγούμενης παραγράφου θεωρούνται άρ¬ 
τια: 

ί. Τα οικόπεδα τα οποία κατά την 9.6.1973 είχαν ελάχιστο μήκος 
προσώπου οκτώ (8) μέτρα και ελάχιστο εμβαδό διακόσια (200) τ.μ. 

ίί. Τα οικόπεδα που πληρούν τις προϋποθέσεις των άρθρων 25 του 
Ν. 1337/1983 και του άρθρου 6 του Ν.1577/1985. 

- Μέγιστο ποσοστό κάλυψης των οικοπέδων εβδομήντα τοις εκατό 
(70%) της επιφάνειάς τους με ανάλογη ισχύ του άρθρου 14 του Ν. 
1577/1985. 

Μέγιστο Επιτρεπόμενο ύψος κτιρίων ένδεκα (11) μέτρα. 

- Επιβάλλεται η κατασκευή στέγης Ελληνικού τύπου με ύψος το 
πολύ 2.00 μέτρα πάνω από το επιτρεπόμενο ύψος των κτιρίων και 


κλίση που δε θα ξεπερνά το 30%. Η μη κατασκευή στέγης και η οποια¬ 
δήποτε παρέκκλιση της προηγούμενης παραγράφου επιτρέπεται μόνο 
μετά από σύμφωνη γνώμη της αρμόδιας Επιτροπής Πολεοδομικού και 
Αρχ/κού Ελέγχου. 

- Απαγορεύεται η κατασκευή κτιρίων επί υποστηλωμάτων (ΡΙΚΟ- 

τΐδ). 

Άρθρο 6. 

Άδειες που εκδόθηκαν μέχρι τη δημοσίευση της παρούσας απόφασης 
ή άδειες για τις οποίες έχει υποβληθεί πλήρης μελέτη στην αρμόδια πο- 
λεοδομική υπηρεσία μέχρι τη δημοσίευση της παρούσας, εκτελούνται 
όπως εκδόθηκαν ή εκδίδονται με τις προϋσχύουσες διατάξεις βάσει των 
υποβληθέντων στοιχείων. 

Άρθρο 7. 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Βέροια, 19 Νοεμβρίου 1987 
Ο Νομάρχης 
ΤΑΣΟΣ ΜΠΕΡΕ'ΓΑΣ 

